Madis Ots

Madis Ots (sündinud 1977 Tallinnas) on eesti karikaturist ja koomiksikunstnik.

Madis Ots on koomiksisarja “Pesakond” autor, mida hakati avaldama 1994. aastal kõmulehes Post, kui Madis Ots oli veel koolipoiss.http://epl.delfi.ee/news/kultuur/legendaarse-pesakonna-kammbakk?id=51079794 (vaadatud 09.05.2019) Koomiksid ilmusid Postis algul 2–4 korda nädalas, hiljem juba iga päev kuni Posti sulgemiseni. Pärast seda avaldati "Pesakonda" Õhtulehes ja siis Sõnumilehes. Viimati ilmus “Pesakond” aastatel 1998–1999 kümmekond korda Eesti Päevalehe lisas "Uus Meedia". 2006. aastal hakkas koomiksisarja avaldama uuesti ajakiri DI (mis nüüdseks on Klubi). Koomiksit avaldati ka Äripäeva nädalalõpuveergudel. “Pesakond” ja “Praak Part” on ilmunud üle 3000 korra eri väljaannetes. 

 Töö 
Alates 1998. aastast töötas Madis Ots 13 aastat Vatson & Vatsonis, algul copywriter'i, hiljem loovjuhina ning pärast Vatsoni ja Brillianti liitumist mõnda aega ka Brilliantis. 2013. aastast töötab loovagentuuris Newton.http://www.bestmarketing.ee/uudised/2013/02/05/madis-ots-liitus-loovagentuuriga-newton Bestmarketing (05. veebruar 2013) - Madis Ots liitus loovagentuuriga Newton

 Raamatud 
 Jaano-Martin Ots ja Laur Sibold "Rein Purpur" - (Presshouse, 152 lk, 1996), Kujundanud: Ülla Haljand, Illustratsioonid: Madis Ots, ISBN 9985956788
 Madis Ots "Pesakond Koomix" (kirjastus Lust & Rõõm), ilmus 1996–1999, 4 korda aastas (kokku 11 osa), 1997, vol. 2-3 pealkirjaga „Tase Koomix“https://web.archive.org/web/20160203012258/http://erb.nlib.ee/?kid=12916973 Eesti Rahvusbibliograafia (Pesakond Koomix / Madis Ots) - Brošüüris oli kolm koomiksisarja: «Pesakond», «Kosmosemutid» ja poliitikateemaline kollaažisari.
 Madis Ots „Pesakond V“, (Lust & Rõõm, 160 lk, 1999)
 Armin Kõomägi "Amatöör", (Pegasus 256 lk, 2005), Kujundanud: Mart Anderson, Illustratsioonid: Madis Ots, ISBN 9949409837
 Rein Purpur "Eestlaste pöörane rännak Euroopas / Sibold & Ots", (Presshouse, 151 lk, 2006), Illustreerinud: Madis Ots ; kujundanud Ülla Haljand
 Madis Ots "ePesakond", (Jutulind 2007, 170 lk), Kujundanud: Annike Laving, ISBN 9789949155521
 Agne Adamson ja Margus Viigimaa "Südameinvestor", (Menu, 130 lk, 2010), Illustratsioonid: Madis Ots, ISBN 9789949470112
 Siiri Laidla "Rõõmusõõm", (Koolibri, 32 lk, 2011), Kujundanud: Mare Kõrtsini, Illustratsioonid: Madis Ots, ISBN 9789985027783
 Endel Noor ja Ingrid Rohtla "Esimesed sammud matemaatikas" (Tööraamat koolieelikutele), (Koolibri 2012, 79 lk), Kujundanud: Lauri Haljamaa, Kaanekujundus: Madis Ots ja Tiit Tõnurist, Illustratsioonid: Madis Ots ja Raivo Tihhanov, ISBN 4741230010563
 Madis Ots. Pesakond. Sajaga. (Tänapäev, 2018), ISBN 9789949853236

 Näitused 
 2009 mai – "Pesakonna" koomiks tähistas 15. sünnipäeva näitusega SooSoo galeriis Tallinnas
 2009 juuni – "Pesakonna" koomiks tähistab 15. sünnipäeva näitusega SEB galeriis Tallinnas

 Viited 

 Välislingid 
ERR Arhiiv – Silmad lahti. Madis Ots. Pesakond.
http://epl.delfi.ee/news/kultuur/legendaarse-pesakonna-kammbakk?id=51079794

Kategooria:Eesti karikaturistid
Kategooria:Sündinud 1977